tr en da da da da da da da da da da da da de da da sv da da da da da da cs da da da da da da da en de en et da de da da da he de cs en da da da fr en en da sv da da sv da es da da da da en da da fr en ro it en et en tr en da da da da da da da da fr da da en da en da en da en da en da en da en da en da ro en da da da de de en en da en da en en en en en da en
Log ind Har du glemt dit kodeord? Opret konto?
Vaniljekranse hører sig julen til, og de er bare lig med juletradition og hygge. Vi giver dig vores bedste opskrift på vaniljekranse - nøjagtig som Bedste ville have lavet dem (eller, i hvert fald så tæt på som muligt).
200 g usaltet smør
1 vaniljestang, kornene herfra
180 g hvidt sukker
Start med at tage smørret ud af køleskabet. Det skal være stuetemperatur, når du går i gang.
Forvarm hernæst ovnen til 200 °C alm. ovnluft.
Flæk vaniljestangen og skrab kornene ud med en kniv. Mas vaniljekornene sammen med lidt af sukkeret, således vaniljekornene fordeler sig bedre.
Rør sukker og vanilje sammen med smør i en skål og tilføj ægget. Rør godt rundt.
Tilsæt hvedemel og mandelmel og ælt det godt ind i dejen.
Beklæd en kold bageplade med bagepapir.
Kom dejen i en sprøjtepose med en stor stjernetyl. Sprøjt dejen ud i kranse med en diameter på ca. 5 cm på bagepladen. Husk mellemrum mellem vaniljekransene, således de ikke risikerer at flyde sammen ved bagningen.
Bag vaniljekransene i den forvarmede ovn i ca. 10-12 minutter. De skal være gyldne, ikke brune.
Lad vaniljekransene køle af på en rist.